laion/Wikipedia-Exotic huggingface dataset:
პავლე (ჯაფარიძე)

ეპისკოპოსი პავლე (ერისკაცობაში — პახუმ პლატონის ძე ჯაფარიძე; დ. 1 მაისი, 1888, შორაპნის მაზრა, ხრეითი — გ. 3 ნოემბერი, 1929, ტფილისი) — ქართველი მღვდელმთავარი. დაიბადა 1888 წლის 1 მაისს შორაპნის მაზრის სოფელ ხრეითში. ქუთაისის ოთხკლასიანი საქალაქო სასწავლებლის დამთავრების შემდეგ, 1906 წელს, გაემგზავრა ათონზე, სადაც 1907 წლის 18 აგვისტოს აღიკვეცა ბერად და ეწოდა სახელად პავლე. 1910 წელს დაბრუნდა საქართველოში, სადაც გურია-ოდიშის ეპისკოპოსმა ლეონიდემ ხელი დაასხა მღვდელმონაზვნად შიომღვიმის მონასტერში. 1918 წლის 26 იანვარს წმიდა დავით აღმაშენებლის ხსენების დღეს თბილისში გაიხსნა პირველი ქართული უნივერსიტეტი. ახალგაზრდა მღვდელმონაზონმა პავლემ საბუთები შეიტანა უნივერსიტეტის სიბრძნისმეტყველების ფაკულტეტზე. 1921 წელს საბჭოთა ოკუპაციის შემდეგ, ნოე ჟორდანიასა და ექვთიმე თაყაიშვილის მოწოდებების მიუხედავად, პატრიარქმა ლეონიდემ უარი განაცხადა სიონის ტაძრისა და მცხეთის სცეტიცხოვლის საგანძურის ემიგრაციაში წაღებაზე. საგანძურის დასავლეთ საქართველოში დამარხვა მიტროპოლიტ ნაზარს დაევალა. განძეულობის დამალვაში ასევე მონაწილეობდნენ ეპისკოპოსი დავითი, არქიმანდრიტი პავლე და მღვდელი პლატონ ცქიტიშვილი. განძეულობა დამარხეს ბაგრატის ტაძრის ძირში მდებარე სამიტროპოლიტო რეზიდენციის ეზოში. 1923 წელს ბოლშევიკებმა განძს მიაგნეს და მონაწილე სასულიერო პირები დააპატიმრეს, მათ შორის პავლე ჯაფარიძეც, რომელიც პირობით გაათავისუფლეს 1924 წლის მარტში. 1924 წლის 18 აპრილს შეიკრიბა დაპატიმრებს გადარჩენილი საკათალიკოსო საბჭო, რომელსაც თავმჯდომარეობდა საქართველოს მართლმადიდებელი ეკლესიის დროებითი მმართველი, ურბნელი ეპისკოპოსი ქრისტეფორე. ესწრებოდნენ ეპისკოპოსები: დავითი (კაჭახიძე), ნესტორი (ყუბანეიშვილი), სიმეონი (ჭელიძე), მიტროპოლიტი ნაზარი (ლეჟავა). მსჯელობის შემდეგ ერთხმად მიიღეს გადაწყვეტილება არქიმანდრიტი პავლეს ეპისკოპოსად გამორჩევის შესახებ. მას ჩაბარდა წილკნის ეპარქია. ეპისკოპოსი პავლე დაასახელეს კათოლიკოს-პატრიარქ ამბროსის მოვალეობის შემსრულებლად, მაგრამ მან ვერ შეძლო ამ მოვალეობის შესრულება. 1928 წლის 26 მარტს საკათოლიკოსო სინოდმა მიიღო გადაწყვეტილება ეპისკოპოსის პავლეს ცხუმ-აფხაზეთის ეპარქიის მმართველად გამწესების შესახებ. სოხუმის ნოტიო ჰავამ უარყოფითად იმოქმედა მასზე. მართალია, ეპისკოპოსი პავლე დაბრუნდა სვეტიცხოველში, მაგრამ მისი ჯანმრთელობის მდგომარეობა კიდევ უფრო გაუარესდა. 1929 წლის თებერვალში იგი სამკურნალოდ ალექსანდრეს საავადმყოფოში მოათავსეს, სადაც 1929 წლის 3 ნოემბერს გარდაიცვალა. 1929 წლის 10 ნოემბერს სიონის საპატრიარქო ტაძარში კათოლიკოს-პატრიარქმა ქრისტეფორე III-მ წესი აუგო განსვენებულ ეპისკოპოს პავლეს, რომელიც დაიკრძალა სვეტიცხოვლის ეზოში. ვარდოსანიძე ს.. ქართველი მღვდელმთავრები (XX-XXI საუკუნეები). გამომცემლობა ,,ნათლისმცემელი", თბილისი, 2010, გვ. 147-149. თალაკვაძე ნ., „მოქალაქე მღვდლის დღიურიდან“, თბილისი: ქართული ლიტერატურის სახელმწიფო მუზეუმი, 2013. — გვ. 533, ISBN 978-99940-28-77-1. პავლე (ჯაფარიძე) — საქართველოს ბიოგრაფიული ლექსიკონი
პაატა ბურჭულაძე

პაატა ბურჭულაძე (დ. 12 თებერვალი 1955, თბილისი, სსრკ) — ქართველი ოპერის მომღერალი (ბანი), პოლიტიკოსი. ბურჭულაძემ მუსიკალური განათლება მიიღო თბილისში მუსიკის პედაგოგ ოლიმპი ჭელაშვლითან. უკვე როგორც მოწაფე დიდი წარმატებით მღეროდა თბილისის ოპერიისა და ბალეტის თეატრში. განსაკუთრებული ნიჭის გამო მიიღო სტიპენდია, რომელმაც მას საშუალება მისცა სწავლა გაეგრძელებინა მაინლანდში ჯულიეტა სიმიონატის და ედუარდო მულერის ხელმძღვანელობით. უკვე 1981 წელს მოიპოვა პირველი ჯილდო მუსიკალურ კონკურსში Voci Verdiane (ბუსეტო, იტალია). 1982 წელს ოქროს მედლით გაიმარჯვა ცნობილ მოსკოვის ჩაიკოვსკის საერთაშორისო კონკურსში. 1985 გაიმარჯვა ლუჩიანო პავაროტის კონკურსში (ფილადელფია, აშშ). მნიშვნელოვან კონკურსებში მიღწეული წარმატებების შემდეგ შეძლო ევროპის და ჩრდილოეთი ამერიკის სცენებზე წარმატებული გზის გაგრძელება. მისი სენსაციური დეპიუტი შედგა კოვენტ გარდენ ოპერაში, ლონდონში, სადაც შეასრულა რამფისის პარტია ოპერა „აიდაში“, ტენორი ვარსკლავის ლუჩანო პავაროტის რადამესის გვერდით. არანაკლები წარმატება ხვდა მილანის ლა სკალასა და ვენის სახელმწიფო ოპერაში. ჰერბერტ ფონ კარაიანმა მიიწვია ზალცბურგის ფესტივალზე, სადაც იგი შემდეგაც არაერთხელ გამოჩნდა საკონცერტო წარმოდგენებში. ბურჭულაძის კარიერის კიდევ ერთი მწვერვალი იყო მეტროპოლიტენის ოპერის თეატრში „ბორის გოდუნოვში“ მთავარი პარტიის შესრულება 1990-91 წლებში. 2015 წლის ნოემბერში დააფუძნა ორგანიზაცია „საქართველოს განვითარების ფონდი“, რომლის მიზანი იყო „ქვეყნისთვის აქტუალური საკითხების განხილვა და სახელმწიფოებრივად მოაზროვნე დემოკრატიული ძალების კონსოლიდაცია“. 2016 წლის მაისში ბურჭულაძემ დააარსა მოძრაობა „სახელმწიფო ხალხისთვის“, რომელმაც 2016 წლის საპარლამენტო არჩევნებში მიიღო მონაწილეობა. Zahlreiche Recitals (არიები და Liedprogramme) "Ernani"(სილვა) პავაროტისთან და სუდერლანდთან ერთად "აიდა" (რამფისი) პავაროტისთან "La Forza del Destino" (პატრი გუარდიანი) კარერასთან "ევგენი ონეგინი" (გრემინი) (ინგლისური) www.burchuladze.net დაარქივებული 2006-11-11 საიტზე Wayback Machine. ↑ 1.0 1.1 Deutsche Nationalbibliothek Record #132325381 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ SNAC — 2010. <a href="https://wikidata.org/wiki/Track:Q29861311"></a> ↑ პაატა ბურჭულაძემ საქართველოს განვითარების ფონდი დააფუძნა. Civil Georgia, 20 ნოე.'15. ↑ პაატა ბურჭულაძემ ორგანიზაცია "საქართველოს განვითარების ფონდი" დააფუძნა. „ტაბულა“, 12 ნოემბერი, 2015.
სვიმეონი (ჭელიძე)

მიტროპოლიტი სვიმეონი ერისკაცობაში სიმონ სპირიდონის ძე ჭელიძე (დ. 1875, ბუგეული, რაჭის მაზრა, რუსეთის იმპერია, — გ. 13 ნოემბერი, 1935, თბილისი) — ქართველი საეკლესიო მოღვაწე. დაიბადა 1875 წელს რაჭის მაზრის სოფელ ბუგეულში, სასულიერო პირის ოჯახში. პირველდაწყებითი განათლება მიიღო სოფელ ბუგეულის სამრევლო-საეკლესიო სასწავლებელში, შემდეგ სწავლა განაგრძო თბილისის სასულიერო სემინარიაში. სიმონმა 1893 წელს მიიღო გადაწყვეტილება სასწავლებლად გადასულიყო სტავროპოლის სასულიერო სემინარიაში. სემინარიის დასრულების შემდეგ 1898 წელს იგი დაბრუნდა სამშობლოში, სადაც აკურთხეს მღვდლად. 1900 წელს იგი დაინიშნა რაჭის მაზრის სამრევლო-საეკლესიო სკოლების მეთვალყურედ და კეთილმოწესედ. 1923 წლის ნოემბერში საქართველოს მართლმადიდებელი ეკლესიის დროებითმა მმართველმა ეპისკოპოსმა ქრისტეფორემ სვიმეონი აკურთხა ეპისკოპოსად. ეპისკოპოსმა სვიმეონმა 1924 წლის 20 ოქტომბერს საქართველოს სსრ-ის სახკომსაბჭოსადმი საქართველოს ეკლესიის დროებითი მმართველობის სახელით გაგზავნილ მიმართვაში დაპატიმრებას გადარჩენილ სხვა მღვდელმთავრებთან ერთად (ეპისკოპოსი ქრისტეფორე, დავითი, ნესტორი) საბჭოთა ხელისუფლებას აღუთქვა ლოიალობა და თანამშრომლობა. 1926 წელს საკათალიკოსო საბჭომ უწმიდესისა და უნეტარესის ამბროსის ლოცვა-კურთხევით მიიღო გადაწყვეტილება ქუთათელი ეპისკოპოსის დავითის მაწყვერელად გადაყვანისა და ქუთათელად ეპისკოპოს სვიმეონის დანიშვნის შესახებ, თუმცა მეუფე დავითი არ დაეთანხმა საკათალიკოსო საბჭოს გადაწყვეტილებას. 1927 წელს ეპისკოპოსი სვიმეონი დაინიშნა ურბნისის ეპარქიის მმართველად. 1930 წელს ქუთაისის ეპარქია ჩააბარეს ეპისკოპოს სვიმეონს, რომელიც ამავდროულად აყვანილ იქნა მიტროპოლიტის პატივში. 1935 წლის 13 ნოემბერს მძიმე ოპერაციის დროს გარდაიცვალა მიტროპოლიტი სვიმეონი, რომელიც დაიკრძალა სიონის საპატრიარქო ტაძრის ეზოში. განსვენებულს წესი აუგო სრულიად საქართველოს კათოლიკოს-პატრიარქმა, უწმიდესმა და უნეტარესმა კალისტრატემ. მიტროპოლიტი სვიმეონი რელიგიურ საკითხებზე ბეჭდავდა წერილებს „მწყემსში“ , „შინაურ საქმეებში“ , „ივერიაში“ და „ცნობის ფურცელში“. ქართველიშვილი მ., საქართველოს დემოკრატიული რესპუბლიკა (1918–1921) : ენციკლოპედია-ლექსიკონი, თბ.: უნივერსიტეტის გამომცემლობა, 2018. — გვ. 402. კეზევაძე მ., ეგზარქოსობის დროინდელი რაჭის ეკლესიები და მღვდლები, თბილისი, 2014 ვარდოსანიძე ს.. ქართველი მღვდელმთავრები (XX-XXI საუკუნეები). გამომცემლობა “ნათლისმცემელი” , თბილისი, 2010, გვ. 153-154.
ბაშკირეთის სახელმწიფო აგრარული უნივერსიტეტი

ბაშკირეთის სახელმწიფო აგრარული უნივერსიტეტი (რუს. Башкирский государственный аграрный университет; ბაშკ. Башҡорт дәүләт аграр университеты) — უმაღლესი სასოფლო სამეურნეო სასწავლებელი. მდებარეობს უფაში, ბაშკირეთი, რუსეთი. სასწავლებელი დაარსდა სსრკ-ის სახალხო კომისართა ცენტრალური აღმასრულებელი კომიტეტის 1930 წლის 23 ივლისის № 237 დადგენილების მიხედვით და ეწოდა ბაშკირეთის სასოფლო-სამეურნეო ინსტიტუტი. ინსტიტუტი თავდაპირველად განთავსდა საბჭოთა ხელისუფლების მიერ დახურული უფის სასულიერო სემინარიის შენობაში. სწავლა დაიწყო ამავე წლის 1 ოქტომბერს. 1941 წელს ბაშკირეთის სასოფლო-სამეურნეო ინსტიტუტი გადაიტანეს სოფლის მეურნეობის სახალხო კომისარიატის შენობაში, კარლ მარქსის ქუჩა № 3-ში. მეორე მსოფლიო ომის პირველივე დღეებში ინსტიტუტიდან ფრონტზე გაიწვიეს ასზე მეტი მასწავლებელი და სტუდენტი. ომის წლებში ინსტიტუტმა გამოუშვა 176 აგრონომი და ზოოტექნიკოსი. 1947 წლის დასაწყისში ინსტიტუტში სწავლობდა 533 სტუდენტი, მათ შორის აგრონომიულ ფაკულტეტზე — 237, ზოოტექნიკურ ფაკულტეტზე — 156, ვეტერინარიის ფაკულტეტზე კი — 140 ადამიანი. 1980 წელს დამსახურებებისათვის ინსტიტუტი დააჯილდოეს წითელი დროშის ორდენით. 1993 წელს, რუსეთის მეცნიერების, უმაღლესი განათლებისა და ტექნოლოგიების სამინისტროს 15 თებერვლის № 23 ბრძანების საფუძველზე მიიღო უნივერსიტეტის სტატუსი. 2001 წლიდან გამოსცემს საკუთარ ჟურნალს, ხოლო 2013 წლიდან ელექტრონულ ჟურნალს. 1930—1933 — აბდურაჰმან ასადულინი. 1933—1937 — მიდჰატ გუმეროვი. 1938—1939 — ლეონტი ეგოროვი. 1939—1941 — ტაჟი გაინულინი. 1941—1943 — პაველ პშენიჩნი. 1943—1950 — კონონ რუდკო. 1950—1951 — გიორგი სმოროდინი. 1951—1954 — ალექსეიერმოლაევი. 1954—1964 — ალექსანდრე სოკოლოვი. 1964—1973 — ნაზიფ ბახტიზინი. 1973—1983 — ალექსანდრე ბაიკოვი. 1983—1988 — ოლეგ შჩეპანსკი. 1988—1999 — რადიკ ბაშიროვი. 1999—2007 — ვლადიმირ ნედორეზკოვი. 2007—2008 — ილდარ გიმაევი. 2008—დან — ილდარ გაბიტოვი. სწავლა მიმდინარეობს შვიდ ფაკულტეტზე: აგროტექნიკური და ტყის მეურნეობა ბიოტექნოლოგიური და ვეტერინალური მედიცინა მექანიკური გარემოს ინჟინერია და სამშენებლო ენერგეტიკული კვების მრეწველობა ეკონომიკური ბაშკირეთის სახელმწიფო აგრარული უნივერსიტეტის ოფიციალური საიტი
მუზამე

„მუზამე“ — ექსპერიმენტული მულტიმედიური პლატფორმა საქართველოში, რომელიც თანამედროვე აუდიო/ვიზუალური ხელოვნების სხვადასხვა მიმართულებებს მოიცავს. პლატფორმა „მუზამე“ თავის თავში სამ ძირითად არხს აერთიანებს: ცოცხალ კონცერტებს, შეხვედრებს მუსიკოსებთან და ონლაინ ჟურნალს, რათა მსმენელმა უკეთ მოისმინოს, დაინახოს და გაიაზროს იდეები ავტორებთან ერთად. „მუზამე“ წარსულში იყო ორგანიზატორი საქართველოში ისეთი შემსრულებლების გამოსვლების, როგორიც არიან Soap&Skin, ჯეი-ჯეი იოჰანსონი, Psychic TV და მოლი ნილსონი. ოფიციალური საიტი დაარქივებული 2017-07-11 საიტზე Wayback Machine.
უკამ მურსია (საფეხბურთო კლუბი)

უკამ მურსია (ესპ. UCAM Murcia CF) — ესპანური საფეხბურთო კლუბი, ქალაქ მურსიიდან. ჩამოყალიბდა 1999 წელს. ასპარეზობს ესპანეთის სეგუნდა დივიზიონ B-ს გათამაშებაში. საშინაო მატჩებს ატარებს სტადიონ „ლა-კონდომინაზე“, რომელიც 6 500 მაყურებელს იტევს. Universidad Católica San Antonio de Murcia Club de Fútbol (მურსიის წმინდა ანტონის კათოლიკური ეკლესიის საფეხბურთო კლუბი) დაარსდა 1999 წელს, 2000-2005 წლებში ასპარეზობდა ტერსერა დივიზიონში. პარალელურად 2004 წელს დაარსდა კლუბი „Club de Fútbol Los Garres“, რომელიც ტერსერა დივიზიონში პირველად 2008-09 წლების სეზონში გამოდიოდა, როგორც „Murcia Deportivo Club de Fútbol“. 2009 წელს, ბიზნესმენმა, რომელიც წარმოშობით მურსიის ავტონომიური გაერთიანების ქალაქ ბენიახანიდან არის, შეიძინა კლუბი და გადაიტანა მშობლიურ ქალაქში. 1 წლის შემდეგ კლუბმა ისევ შეიცვალა ადგილმდებარეობა, ამჯერად სანგონერა-ლა-ვერდეში. 2011 წელს კლუბის ახალი მფლობელი გახდა „მურსიის წმინდა ანტონის კათოლიკური ეკლესია“. 2011–12 წლების სეზონის დასასრულს, „ორიუელას“ დარღვევების გამო დაქვეითების შედეგად „უკამ მურსია“ აღზევდა სეგუნდა დივიზიონ ბ-ში და დაიკავა მისი ადგილი. მომავალ სეზონში კლუბი ისევ დაქვეითდა მე-4 დივიზიონში, სადაც 1-ლი ადგილი დაიკავა და აღზევდა მე-3 დივიზიონში. 2014-15 წლების სეზონში, მე-2 ადგილზე გასვლის შემდეგ „უკამ მურსია“ აღსაზევებელ პლეი-ოფში დამარცხდა. „ატლეტიკ ბილბაოს“ მეორე გუნდთან. 2015–16 წლების სეზონში „უკამ მურსიამ“ სეგუნდა დივიზიონი ბ-ს ჯგუფ 4-ში დაიკავა პირველი ადგილი, აღსაზევებელ პლეი-ოფში დაამარცხა რეალ მადრიდ კასტილია, 2 მატჩის ჯამში 4-3 და სეგუნდა დივიზიონში აღზევდა. 1999–2004 — „უკამ მურსია“ 2004–2006 — „ლოს გარესი“ 2006–2009 — „მურსია დეპორტივო“ 2009–2011 — „კოსტა კოლიდა“ 2011 წლიდან — „უკამ მურსია“ სეგუნდა დივიზიონი ბ ჩემპიონი : 2015/16 ტერსერა დივიზიონი ჩემპიონი (2): 2010/11, 2013/14 ოფიციალური საიტი უკამ მურსია Twitter-ზე კლუბის პროფილი Soccerway-ზე კლუბის პროფილი Transfermarket-ზე ↑ lafutbolteca ↑ Historia del UCAM Murcia (History of UCAM Murcia) დაარქივებული 2014-10-16 საიტზე Wayback Machine. ; UCAM Murcia website (ესპანური) ↑ Calasparra y Cartagena-La Unión se dan de baja (Calasparra and Cartagena-La Unión forfeit); La Verdad, 9 ივლისი, 2011 (ესპანური) ↑ El UCAM Murcia ocupa la vacante del Orihuela y llega a la categoría de bronce (UCAM Murcia takes Orihuela's berth and arrives at the bronze category); La Opinión de Murcia, 19 ივლისი, 2012 (ესპანური)
ჟირონა (საფეხბურთო კლუბი)

„ჟირონა“ (ესპ. Girona Futbol Club) — ესპანური საფეხბურთო კლუბი. დაარსდა 1930 წელს, კატალონიის ავტონომიური გაერთიანების ქალაქ ჟირონაში. ასპარეზობს ესპანეთის სეგუნდა დივიზიონში. საშინაო მატჩებს ატარებს სტადიონ მონტილივიზე, რომელიც 6 286 მაყურებელს იტევს. კლუბი დაარსდა 1930 წლის 23 ივლისს, „Unió Esportiva Girona“-ს დაშლის შედეგად, ეკონომიკური მიზეზების გამო. კლუბი შეუერთდა კატალონიის ჩემპიონატის მე-2 დივიზიონს, პირველი ოფიციალური მატჩი გამართა „კოლონია არტიგასის“ წინააღმდეგ. 1933-34 წლების სეზონი „ჟირონასთვის“ იყო პირველი სეგუნდა დივიზიონში, სადაც კლუბმა დაიკავა მე-4 ადგილი. შემდეგ სეზონში გახდა ჩემპიონატის გამარჯვებული, აღსაზევებელ პლეი-ოფში იასპარეზა „სელტას“, „რეალ სარაგოსას“, „რეალ მურსიის“ და „ხერესის“ წინააღმდეგ, თუმცა კლუბმა ასპარეზობა პრიმერა დივიზიონის აღსაზევებელ ზონაში ბოლოდან მე-2 ადგილზე დაასრულა. ესპანეთის სამოქალაქო ომის დასრულების შემდეგ, კლუბი მერყეობდა მე-2 და მე-3 დივიზიონებს შორის. 1968 წელს, სტადიონ მონტილივის მშენებლობა დაიწყო. ამ სტადიონზე საშინაო მატჩების ჩატარება კლუბმა 1970 წელს დაიწყო, მანამდე კლუბი „ვისტა ალეგრეზე“ მართავდა მატჩებს. მომავალ წლებში „ჟირონა“ მე-3 და მე-4 დივიზიონებში ასპარეზოვდა, 3 სეზონით კი რეგიონულ ჩემპიონატში დაქვეითდა (1982-83, 1997-99). მე-3 დივიზიონში დაკავებული 1-ლი ადგილის შემდეგ, 2008 წლის 16 ივნისს, აღსაზევებელ პლეი-ოფში კლუბმა დაამარცხა „სეუტა“ და 49 წლიანი პაუზის შემდეგ აღზევდა სეგუნდა დივიზიონში. 2010 წლის 22 ივლისს, ლოკალურმა ბიზნეს ჯგუფმა, რამონ ვილაროს მეთაურობით შეიძინა კლუბის აქციების 72%, რომელსაც ყოფილი პრეზიდენტი, ხოსეპ გუსო, და ხოსეპ როფესი ფლობდნენ. პრეზიდენტის პოსტიც ვილარომ დაიკავა, მთავარი მწვრთნელის პოსტი კი აჟნემ, რომელიც მანამდე „რეკრეატივოს“ მწვრთნელი იყო. 2012 წლის 14 ივნისს, ყოფილ კლუბთან 0-3 წაგების გამო აჟნემ კლუბი დატოვა. 2011 წელს შეიქმნა „ჟირონას“ სარეზერვო გუნდი. 2013 წლის 9 მაისს, დირექტორთა საბჭომ, სლოგან „El Girona FC también es mío“-თან („ჟირონა“ ჩემიც არის) ერთად გაზარდეს კლუბის კაპიტალი, €300 000 ევროთი. სეგუნდა დივიზიონი ბ ჩემპიონი (1): 2007/08 ტერსერა დივიზიონი ჩემპიონი (5): 1933/34, 1947/48, 1954/55, 1988/89, 2005/06 ოფიციალური საიტი ჟირონა Twitter-ზე კლუბის პროფილი Soccerway-ზე კლუბის პროფილი Transfermarket-ზე ↑ Historia Spanish. Girona's official website. დაარქივებულია ორიგინალიდან — 2013-12-04. ციტირების თარიღი: 2 ივლისი, 2013. ↑ El Girona entona el alirón Spanish. El Mundo Deportivo (16 ივნისი, 2008). ციტირების თარიღი: 2 ივლისი, 2013. ↑ El Girona aconsegueix un ascens històric a la Segona Divisió en vèncer el Ceuta per la mínima (1–0) Catalan. Esport 3 (16 ივნისი, 2008). ციტირების თარიღი: 2 ივლისი, 2013. ↑ Cesado por sus malos resultados deportivos Spanish. Huelva Ya (14 იანვარი, 2012). ციტირების თარიღი: 2 ივლისი, 2013. ↑ El Llagostera entrena en el campo del Girona Spanish. El Mundo Deportivo (25 მაისი, 2011). ციტირების თარიღი: 2 ივლისი, 2013. ↑ El Girona FC también es mío Spanish. Girona's official website (9 მაისი, 2013). დაარქივებულია ორიგინალიდან — 2015-09-24. ციტირების თარიღი: 2 ივლისი, 2013.
რობერ დე საბლე

რობერ დე საბლე (ფრანგ. Robert de Sablé; დ. ?, ანჟუ — გ. 23 სექტემბერი, 1193, პალესტინა) — ტამპლიერთა ორდენის მეთერთმეტე დიდი მაგისტრი 1191 წლიდან 1193 წლის 28 თებერვლამდე და კვიპროსის მმართველი 1191-1192 წლებში, გამოცდილი მხედართმთავარი და პოლიტიკური მოღვაწე. Villegas-Aristizabal, Lucas (2009). „Revisión de las crónicas de Ralph de Diceto y la Gesta regis Ricardi sobre la participación de la flota angevina durante la tercera cruzada en Portugal“. Studia historica. Historia medieval (ესპანური). 27: 153–170. ISSN 0213-2060. ტამპლიერთა ორდენის დიდი მაგისტრები: რობერ დე საბლე დაარქივებული 2017-06-02 საიტზე Wayback Machine.
ცაუჩაბი

ცაუჩაბი — სეზონური ნაკადული ნამიბიაში, ნაუკლუფტის მთების სამხრეთ ნაწილში. სიგრძე დაახლოებით 100 კილომეტრია და განსაკუთრებით ცნობილია მონაკვეთით, რომელშიც ის სესრიემის კანიონში გაედინება. იქიდან გამომდინარე, რომ ნამიბის უდაბნოში მდებარეობს, ცაუჩაბში წყალი უიშვიათესად გაედინება, როდესაც ნაუკლუფტის მთებში წვიმა მოდის. ამ წვიმების დროს, ცაუჩაბი სწრაფი, ძლიერი მდინარე ხდება, რაც მხოლოდ რამდენიმე საათს გრძელდება. პერიოდული წვიმების შედეგად, გასული ორი მილიონი წლის მანძილზე, მდინარემ სესრიემის კანიონი ამოჰკვეთა. ამ კანიონის სიგრძე ერთი კილომეტრის, სიღრმე კი 30 მეტრი და შედგება დანალექი ქანებისგან. კანიონს გადაღმა, ჩაუცაბი ბრტყელი და ფართო ხდება; შემოსაზღვრულია მდინარისპირა ტყით და მიემართება სოსუსვლეის მლაშობი ნიადაგებისაკენ. ნამიბიის მდინარეების სია ცაუჩაბი და სოსუსვლეის მლაშობი NASA-ს დედამიწის ობსერვატორიის საიტი.
წყალტუბოსწყალი

წყალტუბოსწყალი — მდინარე საქართველოში, წყალტუბოს მუნიციპალიტეტში. სოფელ მაღლაკთან მარცხენა მხრიდან ერთვის მდინარე გუბისწყალს. სათავე აქვს ქალაქ წყალტუბოს ტერიტორიაზე, ზღვის დონიდან 100 მეტრ სიმაღლეზე. სიგრძე 23 კილომეტრი. საზრდოობს წვიმის, თოვლის და მიწისქვეშა წყლით. საშუალო წლიური ხარჯი შესართავთან 1,5 მ³/წმ. მდინარეში ბინადრობს სხვადასხვა სახეობის თევზი: ქაშაპი, შამაია, კოლხური წვერა, კოლხური ტობი (Chondrostoma colchicum), ღორჯო (Gobius cephalarges), ფარგა (Lucioperca lucioperca) და სხვა. ↑ უნივერსალური ენციკლოპედიური ლექსიკონი[მკვდარი ბმული] ↑ გამწმენდი ნაგებობის მშენებლობის და ექსპლუატაციის ბუნებრივ და სოციალურ გარემოზე ზემოქმედების შეფასების წინასწარი ანგარიში. საქართველოს მუნიციპალური განვითარების ფონდი (2015). ციტირების თარიღი: 18 მაისი, 2017.
უესკა (საფეხბურთო კლუბი)

„უესკა“ (ესპ. Sociedad Deportiva Huesca) — ესპანური საფეხბურთო კლუბი. დაარსდა 1960 წელს, არაგონის ავტონომიური გაერთიანების ქალაქ უესკაში. ასპარეზობს ესპანეთის სეგუნდა დივიზიონში. საშინაო მატჩებს ატარებს სტადიონ ელ ალკორასზე, რომელიც 5 734 მაყურებელს იტევს. ოფიციალური საიტი უესკა Twitter-ზე კლუბის პროფილი Soccerway-ზე კლუბის პროფილი Transfermarket-ზე ↑ Así es el nuevo Alcoraz: un estadio 'inglés' para una ciudad de Primera es. Heraldo de Aragón (13 სექტემბერი, 2018). ციტირების თარიღი: 15 სექტემბერი, 2018.
ალათაური ჯიში

ალათაური ჯიში — მსხვილი რქოსანი საქონლისა, სარძეო-სახორცე მიმართულების ჯიში. გამოყვანილია ყირგიზეთსა და ყაზახეთში ადგილობრივი საქონლის შეჯვარებით შვიცურ და კოსტრომულ საქონელთან. ჯიში დამტკიცებულია 1950 წელს. აქვს მაგარი კონსტიტუცია და მკვრივი სხეული. ცოცხალი მასაა: კუროსი — 700-800 კგ, ფურისა — 500-550 კგ. იწველის — 4000-5000 კგ (სარეკორდო მონაწველი — 10222 კგ). რძის საშუალო ცხიმიანობაა 3,8-3,9%. ალათაური ჯიში შეგუეულია მაღალმთიანეთის პირობებს. გავრცელებულია ყირგიზეთში, ყაზახეთში და ზოგიერთი სხვა რესპუბლიკის მთიან რაიონებში. ქართული საბჭოთა ენციკლოპედია, ტ. 1, თბ., 1975. — გვ. 263.
აბერდინულ-ანგუსური ჯიში

აბერდინულ-ანგუსური ჯიში — მსხვილი რქოსანი პირუტყვის სახორცე ჯიში. გამოყვანილია XVIII საუკუნის ბოლოს აბერდინისა და ანგუსის საგრაფოებში (შოტლანდია) ადგილობრივი შავიდოლა საქონლის სრულყოფის გზით. აქვს კარგად გამოხატული სახორცე ფორმა — მოკლეფეხებიანი მომრგვალო ტანი. ფერად შავია. კუროს ცოცხალი მასაა 700-750 კგ (უდიდესისა 950), ფურისა — 500 კგ (უდიდესისა 600). ადრეულაა, კარგად სუქდება, აქვს საუცხოო ხორცი, ნაკლავის გამოსავალია 60%. იწველის 2000 კგ-მდე რძეს. გავრცელებულია ინგლისში, აშშ-ში, კანადაში, ახალ ზელანდიასა და არგენტინაში. ყოფილ სსრკ-ში პირველად 1932 წელს შეიყვანეს. იყენებენ ყალმახურ საქონელთან, აგრეთვე სარძეო და სარძეო-სახორცე ჯიშებთან სამრეწველო შეჯვარებისთვის. ქართული საბჭოთა ენციკლოპედია, ტ. 1, თბ., 1975. — გვ. 27.
აზერბაიჯანული მთის მერინოსი

აზერბაიჯანული მთის მერინოსი — წმინდამატყლიანი ცხვრის ჯიში. გამოყვანილია აზერბაიჯანის სსრ-ის გაბედაისა და შამქორის რაიონების კოლმეურნეობებში ადგილობრივი უხეშმატყლიანი ბოზახის ცხვრის შეჯვარებით ჯერ მერინოსულ, შემდეგ კი კავკასიურ და ასკანიური ჯიშის ერკემალთან. ჯიში დამტკიცებულია 1947 წელს. აზერბაიჯანული მთის მერინოსი მაგარი კონსტიტუციისაა, დაავადებათა მიმართ გამძლეა, კარგად არის შეგუებული მთის საძოვრულ პირობებს და იტანს შორეულ გადარეკვას. ცოცხალი მასა ერკემლისა — 80-90 კგ (უდიდესი 120 კგ), ნერბისა — 45-55 კგ (უდიდესი 80 კგ). მატყლის ნაპარსი — ერკემლისა 8-10 კგ, ნერბისა 4,5-5 კგ; სუფთა მატყლის გამოსავალი 45%-მდე, საკამვოლეა (64-70-ე ხარისხისა); სიგრძით 7-12 სმ. ქართული საბჭოთა ენციკლოპედია, ტ. 1, თბ., 1975. — გვ. 203.
Ultramega OK

Ultramega OK — ამერიკული როკ-ჯგუფ Soundgarden-ის სადებიუტო სტუდიური ალბომი, გამოცემული 1988 წლის 31 ოქტომბერს, ლეიბლზე SST Records. EP-ების, Screaming Life-ის (1987) და Fopp-ის (1988) ლეიბლ Sub Pop-ზე გამოცემის შემდეგ, ჯგუფმა კონტრაქტი SST-სთან, დამოუკიდებელ ლეიბლთან გააფორმა. ჩანაწერში მძიმე მეტალის, ფსიქოდელიური როკის და ჰარდკორ-პანკის ელემენტების თავმოყრილი. ჯგუფმა ალბომის მხარდასაჭერად გამართა მასშტაბური ტურნე აშშ-ში და პირველი საერთაშორისო ტურნე. 1990 წელს დისკი იყო გრემის ჯილდოს ნომინანტი მეტალის საუკეთესო შესრულებისთვის. ყველა ტექსტის ავტორი — კრის კორნელი, გარდა მითითებულისა. მხოლოდ კასეტაზე ჩაწერილია მეოცე ჩანაწერი „13 Minutes of Silence Remix“, ორიგინალურ გამოცემაში „One Minute of Silence“-ის მსგავსად. ↑ Huey, Steve. allmusic ((( Ultramega OK > Review ))). AllMusic. ციტირების თარიღი: March 21, 2009. ↑ Brackett, Nathan. "Soundgarden". The New Rolling Stone Album Guide. November 2004. pg. 762, cited April 18, 2010 ↑ Soundgarden: Album Guide. Rolling Stone. დაარქივებულია ორიგინალიდან — 2013-12-20. ციტირების თარიღი: 2012-03-26. ↑ Kaye, Don (14 Jan 1989) „Soundgarden 'Ultramega OK'“, Kerrang!. London, UK: Spotlight Publications Ltd., გვ. 25.  ↑ Sputnikmusic Ultramega OK Review.. ციტირების თარიღი: 23 December 2012.
ლულოვანი ძვლები

ლულოვანი ძვლები, გრძელი ძვლები — ცილინდრული ან სამკუთხა ფორმის ძვლები, რომელთა სიგრძე აღემატება სიგანეს. ლულოვანი ძვლები ფორმირდებიან უპირატესად სხეულის (დაიფიზი) დაგრძელების ხარჯზე, ხოლო ბოლოში გააჩნიათ ეპიფიზები, დაფარული სახსრის ხრტილოვანი გარსით. ეპიფიზსა და დიაფიზს შორის განლაგებულია მეტაფიზები, ზრდასრულ ასაკამდე წარმოდგენილი როგორც ხრტილოვანი ეპიფაზური ფირფიტები. გრძელ ლულოვან ძვლებს მიეკუთვნებიან: ბარძაყის, დიდი წვივის და მცირე წვივის ძვლები, ასევე მხრის, იდაყვის და სხივის ძვლები; მოკლე ლულოვანი ძვლებს კი — ტერფისა და მტევნის ძვლები. ადამიანის ქვედა კიდეურების გრძელი ძვლები შეადგენს ადამიანის სიმაღლის დაახლოებით ნახევარს. ლულოვანი ძვლები (წითლად) ლულოვანი ძვლის სტრუქტურა ძვლების კლასიფიკაცია Сапин М. Р., Брыксина З. Г. — «Анатомия человека». Просвещение, 1995 ISBN 5-09-004385-X Stedman’s Online Medical Dictionary, 27th Edition[მკვდარი ბმული] Anatomy of long bone დაარქივებული 2020-08-13 საიტზე Wayback Machine. ვიკისაწყობში არის გვერდი თემაზე: ლულოვანი ძვლები